KYK: 1ste video van Thai-seuns ná redding | Netwerk24
KYK: 1ste video van Thai-seuns ná redding
12 Julie 2018 06:11
Die wêreld kan uiteindelik sien hoe lyk die seuns wat uit ’n grot in Thailand gered is.
Hulle waai vir die kamera waar hulle in hul hospitaalbeddens sit in die eerste video van die seuns sedert hulle gered is.
Dit is Woensdag bekend gestel.
Al 12 seuns is veilig in hul hospitaalbeddens, al lyk hulle maer, en is amper gereed om met hul gesinne herenig te word.
Hulle is vir nou nog in kwarantyn, met ’n glaspaneel tussen hulle en die buitewêreld want dokters meen hulle kon infeksies in die grot gekry het.
Sommige van hulle het reeds longinfeksies.
Hulle was vir nege dae in die stikdonker saam met hul afrigter voordat hulle uiteindelik gekry is.
Daarna het die reddingsoperasie begin, wat Dinsdag geëindig het.
Die Thaise spesiale magte het ’n video bekend gestel van presies hoe die operasie uitgevoer is, wat behels het dat die seuns eers verdoof is, aan ’n duiker vasgemaak is en deur die smal gange wat op plekke onder water is, geneem is.
Hulle sal na verwagting nog tien dae in die hospitaal deurbring. – Reuters
Meer oor: Thailand | Grotredding
KYK: Vreugdevure brand in Thailand
OORSIG: Die beste sokkertelling ooit!